後漢光武帝建武元年（二十五年）置淮陽國，立更始帝劉玄為淮陽王，未幾國除。建武十五年（三十九年）復置淮陽國。章帝章和二年（八十八年）改淮陽國曰陳國。漢順帝永和五年（一四0年），有戶十一萬二千六百五十三，口一百五十四萬七千五百七十二，領陳、陽夏、寧平、苦、柘、新平、扶樂、武平、長平九縣。獻帝建安二年（一九七年）廢國曰陳郡。